Мара Белчева
Шествие тихо. Без поп, без гробари…

chitanka.info

Шествие тихо. Без поп, без гробари.

Носят ковчега му братя-другари.

Тъмна, до него пристъпа и тя:

в гроба отнасят й днес радостта.

Пътя под дъбови вейки извива,

вихър ги върху ковчега превива.

Като венци се децата плетат

в шествието му по стръмния път.

Горе на хълма то спря, — и се върна.

Него земята го чужда пригърна.

Вихъра стене. Връх гроба гасней

сетний луч: — сетня молитва му пей.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.